
Հոդված 1. «Համայնքային ծառայության մասին» 2004 թվականի դեկտեմբերի 14-ի ՀՕ-43-Ն օրենքի (այսուհետ՝ Օրենք) 26-րդ հոդվածի 1-ին մասի «բ» կետը շարադրել հետևյալ խմբագրությամբ.
«բ) վարձատրություն և Հայաստանի Հանրապետության օրենսդրությամբ նախատեսված այլ վճարներ.»:

Հոդված 2. Օրենքի 27-րդ հոդվածի վերնագիրը «վարձատրությունը» բառից հետո լրացնել «և կատարողականը» բառերով:

Հոդված 3. Օրենքի 27-րդ հոդվածը լրացնել հետևյալ բովանդակությամբ 4-րդ և 5-րդ մասերով.
«4. «Տեղական ինքնակառավարման մասին» օրենքի 33.1-ին հոդվածին համապատասխան և Կառավարության սահմանած կարգով կամ «Երևան քաղաքում տեղական ինքնակառավարման մասին» օրենքի 75.1-ին հոդվածին համապատասխան և ավագանու սահմանած կարգով իրականացվում է համայնքային ծառայողների կատարողականի գնահատում:
5. Համայնքային ծառայողի անհատական կատարողականի գնահատման մեթոդաբանությունը և կարգը սահմանում է Հայաստանի Հանրապետության կառավարության լիազորած պետական կառավարման մարմինը՝ հաշվի առնելով համայնքների առանձնահատկությունները:»:

Հոդված 4. Սույն օրենքն ուժի մեջ է մտնում 2027 թվականի հունվարի 1-ից և տարածվում է դրանից հետո գործող հարաբերությունների վրա: Սույն օրենքի ընդունումից բխող ենթաօրենսդրական նորմատիվ իրավական ակտերն ընդունվում են մինչև 2027 թվականի հունվարի 1-ը։
